cyanic-selkie/wikianc huggingface dataset:
BIND
BIND (Berkeley Internet Name Domain) is die mees algemeen gebruikte Domein-naam stelsel bediener op die internet, veral op Unix-tipe stelsels, waar dit 'n de facto standaard. Die programmatuur word ondersteun deur die Internet Systems Consortium. BIND is oorspronklik geskep deur vier gegradueerde studente by die Universiteit van Kalifornië, Berkeley en is oorspronklik saam met 4.3BSD vrygestel. Paul Vixie het die programmatuur in 1988 begin ondersteun terwyl hy nog by DEC werksaam was.
'n Nuwe weergawe van BIND (BIND 9) is van voor af geskryf om verskeie probleme met die ouer weergawe veral sekuriteitskwessies aan te spreek. Ander belangrike kenmerke van BIND 9 sluit in: TSIG, DNS notify, nsupdate, IPv6, rndc flush, views, multiverwerker ondersteuning en verbeterde oordraagbare argitektuur. Dit word baie algemeen op Linux-stelsel gebruik.
Geskiedenis
BIND is oorspronklik geskryf in die vroeë tagtigs met behulp van 'n DARPA-skenking. In die middel tagtigs het werknemers van DEC verdere ontwikkeling van BIND oorgeneem. Een van die werknemers was Paul Vixie, wat aangehou het om aan BIND te werk nadat hy DEC se diens verlaat het. Hy was uiteindelik een van die stigterslede van die Internet Systems Consortium, wat uiteindelik die organisasie geword het wat verantwoordelik was vir die onderhoud van BIND.
Die ontwikkeling van BIND 9 is gedoen deur 'n kombinasie van kommersiële en militêre kontrakte. Die ontwikkeling van die meeste BIND 9 kenmerke is befonds deur UNIX-handelaars wat wou verseker dat BIND kompeterend bly met Microsoft se aanbiedinge; die DNSSEC-kenmerke is befonds deur die V.S.A se militêre magte wat DNS sekuriteit wou verseker.
GeoDNS
GeoDNS is 'n 40-lyn byvoeging tot BIND om 'n gesplete horison Domein-naam stelsel toe te laat, wat beteken dat verskillende versoekers verskillende antwoorde sal kry afhangende van hul nabyheid ten opsigte van die bediener.
Op hierdie wyse kan 'n webwerf byvoorbeeld Franse gebruikers na hul Franse bediener en Koreaanse gebruikers na 'n Koreaanse bediener verwys. Dit verleen 'n beter werkverrigting en moontlik laer kostes as 'n bediener wat op 'n enkele plek geleë is of 'n rondomtalie DNS opstelling.
Aangesien die stelsel DNS gebaseer is, is dit makliker om uit te rol as BGP anycast. Geen ondersteuning word van die ISP verwag nie en bestaande verbindings sal nie gebreek word as die bediener wat vir 'n spesifieke kliënt geselekteer is, verander nie.
Witrugaasvoël
Die witrugaasvoël (Gyps africanus) is 'n groot roofvoël wat algemeen is in savannes. Dit is kleiner as die kransaasvoël. Die volwassse voël se lyf en vlerkdekvere wissel van dofgeel tot bruin, afwisselend gestreep en donkerder as die kransaasvoël s'n. Die grootbovlerkdekvere het nie donker kolle nie. Die wit rug is kenmerkend.
Die voël is 90 tot 100 cm groot, weeg 4,6 tot 6,6 kg en het 'n vlerkspan van 2,1 tot 2,3 meter.
12 Augustus
12 Augustus is die 224ste dag van die jaar in die Gregoriaanse kalender (225ste in skrikkeljare). Daar volg nog 141 dae in die res van die jaar.
Beit Shemesh
Beit Shemesh, Hebreeus: בית שמש, Arabies: بيت شيمش, is 'n Israelse stad in die Jerusalem distrik met 'n bevolking van sowat 114 000 in 2017.
Die stad lê net wes van die stad Jerusalem. Die moderne Beith Shemesh is in 1950 gestig maar die vroeëre stad stam uit die tyd van die Kanaäniete.
Beit Shemesh word in die Bybel vir die eerste keer in die boek Josua genoem.
Abraham Faure
duimnael|regs|180px|Dr. Abraham Faure.
Dr. Abraham Faure (29 Augustus 1795 in Stellenbosch - 27 Maart 1875 in Kaapstad) was 45 jaar lank predikant van die Groote Kerk, Kaapstad, stigter van die NG Kerk se amptelike blad, die Kerkbode en word as die vader van die Teologiese Kweekskool op Stellenbosch beskou.
Abraham Faure vertrek in 1814 na Engeland vir verdere studie. Twee jaar later gaan hy na Nederland om aan die Universiteit van Utrecht in teologie te studeer. Hy keer in 1818 terug en word predikant van die NG gemeente Graaff-Reinet, waar die gemeente, die sesde in die land, toe 26 jaar oud was. In 1822 vertrek hy na die Groote Kerk waar hy predikant sou bly tot 1867. Op Graaff-Reinet was sy opvolger ds. Andrew Murray sr., vader van onder meer dr. Andrew Murray. Tydens Faure se dienstyd in Kaapstad stig hy op 20 September 1829 die NG gemeente Wynberg, waarvan sy jongste broer, dr. Philip Eduard Faure, op 7 Desember 1834 as eerste leraar bevestig word.
Dr. Faure het hom besonder vir die onderwys beywer en was een van die stigters van die Zuid-Afrikansch Athenaeum, wat later as die Suid-Afrikaanse Kollege sou bekend staan, voorloper van die Universiteit van Kaapstad. Hy het ook 'n aandeel in die stigting van die opvoedingsinstituut Tot Nut van 't Algemeen gehad en kan feitlik as die vader van die Kweekskool (in 1859 opgerig) op Stellenbosch beskou word.
Verder het 'n leidende rol in die totstandkoming van blaaie soos die Het Nederduitsch Zuid-Afrikaansch Tydschrift (1824), De Honigbij (1843) en De Kerkbode (1849) gehad, terwyl hy vir die daarstelling van die eerste Sondagskool in 1844 verantwoordelik was en baie jare as voorsitter van die Suid-Afrikaanse Bybelgenootskap gedien het.
In 1862 ontvang Faure 'n eredoktorsgraad van die Rutgers College in New Brunswick, V.S.A.. Die Kaapse Sinode verkies hom in 1837, 1842, 1847, 1852, 1857 en 1862 tot aktuarius. In 1847, 1852 en 1857 is hy ook as skriba verkies. Hy tree in 1867 af en sterf op 27 Maart 1875 in Kaapstad.
Merry Pebble Stream
Merry Pebble Stream is 'n stroom en nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika. Die stroom vorm 'n sytak van die Sandrivier.
Die nedersetting is noordoos van Bosbokrand geleë.
Clathria mima
Clathria mima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Pat Anderson (aktrise)
Pat Anderson is 'n Amerikaanse aktrise. Sy is bekend vir haar rolle in die rolprente Fly Me (1973), TNT Jackson (1974), Cover Girl Models (1975), en Angel of H.E.A.T. (1983).
Nobelprys vir Chemie
Die Nobelprys vir Chemie (Sweeds: Nobelpriset i kemi) is ’n jaarlikse prys wat deur die Koninklike Sweedse Akademie vir Wetenskappe toegeken word aan mense wat wêreldwyd die uitmuntendste bydraes op die gebied van chemie gelewer het. Dit is een van vyf pryse waarvoor Alfred Nobel in sy testament voorsiening gemaak en sedert 1901 toegeken word; die ander is die Nobelpryse vir fisika, fisiologie of geneeskunde, letterkunde en vrede.
Twee Nobelprys vir Chemie-wenners, naamlik die Duitsers Richard Kuhn (1938) en Adolf Butenandt (1939), was deur hul regering, die destydse Nazi-Duitsland, nie toegelaat om die prys te aanvaar nie. Hulle sou later, ná die afloop van die Tweede Wêreldoorlog, 'n medalje en diploma ontvang, maar nie die prysgeld nie. Frederick Sanger is een van drie bekroondes wat twee keer die Nobelprys in dieselfde vak toegeken is, in 1958 en in 1980. Karl Barry Sharpless is ook twee keer met die Nobelprys vir Chemie bekroon, in 2001 en 2022. John Bardeen is twee keer met die Nobelprys vir fisika bekroon, in 1956 en in 1972. Twee ander het Nobelpryse twee keer gewen, een in chemie en een in 'n ander vak: Maria Skłodowska-Curie (fisika in 1903 en chemie in 1911) en Linus Pauling (chemie in 1954 en vrede in 1962).
Die 2022-Nobelprys vir Chemie is toegeken aan Carolyn R. Bertozzi, Morten Meldal en Karl Barry Sharpless "vir die ontwikkeling van klikchemie en bioortogonale chemie".
Die pryse, wat 'n bedrag geld (SEK9 miljoen, omtrent VSA$1 miljoen per pryskategorie, wat dan gelykop onder die Bekroondes verdeel word), 'n goue medalje en 'n diploma insluit, word op 10 Desember, die herdenking van Nobel se sterfdag in 1896, tydens 'n seremonie deur die Sweedse koning, tans Carl XVI Gustaf van Swede, in die Stockholmse Konsertsaal uitgedeel.
Hieronder volg 'n lys van die ontvangers van die Nobelprys vir Chemie vanaf 1901 tot op hede. In 1916–1917, 1919, 1924, 1933 en 1940–1942 is die prys nie toegeken nie.
1900's – 1910's – 1920's – 1930's – 1940's – 1950's – 1960's – 1970's – 1980's – 1990's – 2000's – 2010's – 2020's
Asphalt Green Aquacenter
Die Asphalt Green Aquacenter ook bekend as die Asphalt Green Sports and Arts Center by 655 East 90th Street in New York is oorspronklik in 1944 opgerig as die munisipale teeraanleg (Engels: Municipal Asphalt Plant). Die gebou wat deur Kahn & Jacobs ontwerp is word gekenmerk deur die gebou se paraboliese boogstruktuur. Dit is in 1982 aangepas as 'n sportsentrum volgens 'n ontwerp deur Hellmuth, Obata & Kassabaum en Pasanella + Klein en in 1993 is dit as die Asphalt Green Aquacenter, ontwerp deur Richard Dattner, geopen.
Clathria namibiensis
Clathria namibiensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1984 deur Uriz.
Putten
Putten is ’n dorp en munisipaliteit in die provinsie Gelderland in Nederland. Die munisipaliteit tel 23.719 inwoners (1 April 2011).
Elme Churr
Elme Churr is ŉ Suid-Afrikaanse sangeres en liedjieskrywer van Pretoria wat aan die Hoërskool Wilgers matrikuleer het in 2004. In 2007 het sy haar graad in Musikale Teater aan TUT (Tswane Universiteit van Tegnologie) verwerf. Na haar studies het sy regoor Suid-Afrika begin toer met die Suid-Afrikaanse Barnyard Teater-geselskap vir sewe jaar. Churr was in verskeie verhoogproduksies, onder ander Dancing Queen, Super Troopers, Bonfire Hearts en Thank you for the Music. Sy het ook al in Hongkong en Zanzibar opgetree.
Maisie Williams
Maisie Williams (gebore 15 April 1997) is 'n Engelse aktrise en vervaardiger. Sy is bekend vir haar rolle in die rolprente The Falling (2014) en The Book of Love (2016), en in die televisiereeks Game of Thrones (2011).
Elme Churr
In 2017 het sy die Barnyard Teater-geselskap verlaat en op haar solo-loopbaan begin fokus. Haar eerste album getiteld: Rooiwyn en Liefde, waarvan die liedjie, Jy is Alles, ook opgeneem is vir ŉ musiekvideo – die video was ŉ prys wat sy gewen het by die Windpompfees Sangkompetisie in 2014.
Churr se enkelsnit, Unbroken Hearts, is gekies as die temalied van The Grove inkopiesentrum in Pretoria se Ice Spectacular vertoning wat deur die sentrum gehou is. Die liedjie is geskryf deur Nerine Gardiner en die komponering is deur Vaughan Gardiner behartig.
Haar inspirasie vir lirieke kom vanuit waarnemings uit haar omgewing, mense se stories en dit wat haar emosioneel aanraak. Churr se lirieke word geskryf met die doel om mense te inspireer en om ŉ storie aan die luisteraar oor te vertel. Churr se liefde vir musiek het van ŉ jong ouderdom begin, haar pa het orrel op Sondae gespeel, haar ma was ook by sanggroepe betrokke en haar oupa kon die Harmonica speel en saam het haar ouma en oupa ook Sondae in die kerk gesing.
Op skool het Elme aan musiekblyspele deelgeneem, asook solo-optredes. Meer onlangs het sy ook opgetree by korporatiewe funksies en het kliënte van verskeie groot handelsmerke gehad. Churr het ook haar verskyning op televisie gemaak as aanbieder of gas en is tans ŉ aanbieder op ŉ Netflix-program.
Afgesien van sang kan Churr ook kitaar, Harmonica en Ukulele speel.
Diskografie
Kos Vir My Siel (2019)
Snitte
NG gemeente Floridapark
Die NG gemeente Floridapark was 'n gemeente van die Nederduitse Gereformeerde Kerk in die Ring van Florida en Sinode Goudland (voorheen Wes-Transvaal).
Die gemeente is gestig in 1959. Die kerkgebou is geleë te Daniël Malanlaan 70, Floridapark, Gauteng. Sedert 1 Mei 2008 was die leraar Dr. Daniel Louw. Daar was in daardie jaar 30 doop- en 302 belydende lidmate, vergeleke met onderskeidelik 140 en 587 einde 1994.
Die kerkraad besluit op 5 Augustus 2014 om die gemeente te ontbind en lede word einde November 2014 ingelyf by die NG gemeente Constantiakruin. Die kerkgebou word daarna verhuur aan Praise Place.
Die predikant Dr. Daniel Louw het daarna 'n eie bediening, Daniel Ministries, begin.
In die Mei
"In die Mei" is die Afrikaanse weergawe van die bekende Swabiese volksliedjie "Muss i denn", waarvoor Friedrich Silcher die woorde geskryf het. Die Afrikaans is as lied 159 in die FAK-sangbundel opgeneem.
Die Duitse lied was veral in die land se weermag baie gewild. Die Engelse weergawe deur Elvis Presley, met die naam "Wooden Heart", het in 1960 beroemd geword en "Muss i denn" wêreldwyd een van die bekendste Duitse liedere gemaak. Ander bekende 20ste-eeuse weergawes was deur onder andere Marlene Dietrich en Nana Mouskouri.
In die FAK-sangbundel van 1940 verskyn "Muss i denn" as nommer 245, bladsy 278, onder die naam "As die oproep weerklink".
Afrikaanse woorde
"In die Mei, in die Mei, in die najaar se Mei, najaar se Mei, liefste nooi, sal ons moet skei. Ek moet weg, ek moet weg, ek moet ver, ver weg, ver, ver weg, maar my hart sal by jou bly! En al gaan my pad ook wie weet waar, eendag keer dit t'rug na jou; as ek kom, as ek kom, as ek eendag weer kom, eendag weer kom, is dit liefste net na jou.
Moenie treur, moenie treur nie al moet ons skei, moet ons skei, ons liefde is nie verby; is ek ver, is ek ver, is ek baie ver, baie ver, bly jou beelt'nis steeds by my. Moenie dalk oor ander liefde dink, net aan jou bly ek getrou. As ek kom, as ek kom, as ek eendag weer kom, eendag weer kom is dit liefste net na jou.
Oor 'n jaar, oor 'n jaar, met die najaar se Mei, najaar se Mei, is ek weer hier aan jou sy; is ek dan, is ek dan nog die kêrel vir jou, kêrel vir jou, vier ons bruilof in die Mei. O die vreugde in ons harte dan as geen afstand meer kan skei! As ek kom, as ek kom, as ek eendag weer kom, eendag weer kom sal ek altyd by jou bly."
Duitse woorde
"Muss i denn, muss i denn zum Städtele hinaus, Städtele hinaus, Und du, mein Schatz, bleibst hier? Wenn i komm’, wenn i komm’, wenn i wiedrum komm’, wiedrum komm' Kehr’ i ein, mein Schatz, bei dir. Kann i glei net allweil bei dir sein, Han i doch mei Freud’ an dir! Wenn i komm’, wenn i komm’, wenn i wiedrum komm’, wiedrum komm' Kehr’ i ein, mein Schatz, bei dir.
Wie du weinst, wie du weinst, Dass i wandere muss, wandere muss, Wie wenn d’ Lieb’ jetzt wär’ vorbei! Sind au drauß, sind au drauß Der Mädele viel, Mädele viel, Lieber Schatz, i bleib dir treu. Denk du net, wenn i ’ne Andre seh’, No sei mein’ Lieb’ vorbei; Sind au drauß, sind au drauß Der Mädele viel, Mädele viel, Lieber Schatz, i bleib dir treu.
Über’s Jahr, über’s Jahr, Wenn me Träubele schneid’t, Träubele schneid’t, Stell’ i hier mi wiedrum ein; Bin i dann, bin i dann Dein Schätzele noch, Schätzele noch, So soll die Hochzeit sein. Über’s Jahr, do ist mein’ Zeit vorbei, Da g’hör’ i mein und dein; Bin i dann, bin i dann Dein Schätzele noch, Schätzele noch, So soll die Hochzeit sein."
13 Augustus
13 Augustus is die 225ste dag van die jaar in die Gregoriaanse kalender (226ste in skrikkeljare). Daar volg nog 140 dae in die res van die jaar.
Mhlumeni
Mhlumeni is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika.
Dit is net oos van Lillydale teen die Sabi Sand-wildreservaat geleë.
Setlagole
Setlagole is 'n klein nedersetting in die Noordwesprovinsie van Suid-Afrika. Die N18 nasionale pad gaan deur die dorp. Vanaf Setlagole loop die R507 hoofpad na Delareyville, terwyl die R376 in die rigting van die Botswanagrens gaan.
Fluistergewelf
Voorbeelde
Caltech in die VSA doen navorsing oor optiese fluistergewelwe wat tot dusver nie groter as 40 mikrometer in deursnee is nie en gefilter moet word om waargeneem te kan word.
Dibeng
Geskiedenis
Die dorp het in 1907 ontstaan toe trekboere van die suidelike Vrystaat hulle hier gevestig het. 'n NG gemeente het in 1909 gevolg en die eerste kerkgebou is in 1917 opgerig. Die eerste munisipaliteit het in 1951 beheer oor die dorp verkry. Die naam beteken "die plek van die put" en is afgelei van die Tswanawoord deben.
Distrik
Die ekonomie is grootliks op beesboerdery gegrond. Elke inwoner moet sy eie water voorsien; daarom is daar baie windpompe op die dorp.
Geneesmiddel
'n Geneesmiddel is 'n middel wat ingeneem word om simptome van 'n siekte of geneeskundige toestand te verlig, voorkom, of die siekte of toestand te genees.
Hengyang
Hengyang (Chinees: 衡阳) is 'n stad in die Chinese provinsie Hunan met 'n bevolking van 7 141 462 in 2010.
Geneesmiddel
Geneesmiddels word gewoonlik in drie groepe verdeel -- dié wat in gewone kruidenierswinkels beskikbaar is (bv. hoofpynpille, teensuurmiddels en vitamiene), dié wat sonder voorskrif in apteke beskikbaar is (bv. verkoue- en hoesmiddels), en dié wat slegs per doktersvoorskrif vanaf 'n apteek of geneesheer verkry kan word. Geneesmiddels wat sonder voorskrif verkrygbaar is, word gewoonlik beskou as só veilig dat 'n mens nie geskaad kan word as dit ingeneem word soos wat die aanwysings aandui nie.
Hengyang
Die stad is in die suidooste van China, noord van Changsha geleë. Die ou naam van Hengyang was Hengzhou (衡州). Tydens die Tweede Chinees-Japannese Oorlog is die stad ernstig beskadig.
Geneesmiddel
Gepatenteerde versus generiese medisyne
Geneesmiddels word meestal deur farmaseutiese maatskappye vervaardig. Gewoonlik verkry hierdie maatskappye 'n patentreg op die produk, deurdat die maatskappy aantoon dat hy die nuwe geneesmiddel ontwikkel het. Die patentreg gee aan die maatskappy wettiglik die alleenreg om die middel te produseer en te verkoop. Gewoonlik is die patentreg slegs geldig vir 'n periode van twintig jaar nadat die middel ontwikkel is. Teen die tyd wat die patentreg verval het, word die geneesmiddel beskryf as generies, en kan enige ander maatskappy die produk vervaardig en verkoop.
Teen 2001 pryse, kos dit ongeveer 4,8 miljard rand vanaf die ontwikkeling van 'n geneesmiddel tot by sy bemarking.
Funksie
Geneesmiddels kan die oorsaak van 'n siekte wegneem, die simptome verlig of slegs 'n regulerende funksie vervul. Die werking van geneesmiddels in die liggaam (die effektiwiteit, al dan nie) word deur 'n hele aantal faktore bepaal. Ten eerste mag die dosis van die geneesmiddel nie te laag of te hoog wees nie. Daarbenewens kan sommige geneesmiddels mekaar se werking versterk of teenwerk. In die liggaam kan die geneesmiddel net werk waar dit 'n reseptor ( 'n ensiem of nukleïensuur in die protoplasma of in die selmembraan) vind. Hierdie werking van die geneesmiddel kan 'n verandering in verskeie liggaamsprosesse veroorsaak. Wanneer die geneesmiddel in 'n ander stof omgesit of in die urine uitgeskei word, word die werking daarvan beëindig.
Doel
Geneesmiddels word gebruik om siektes te genees of te voorkom. Die meeste geneesmiddels word chemies vervaardig, hoewel daar nog heel party middels is wat uit natuurlike stowwe berei word. In laasgenoemde geval word die aktiewe bestanddele van die geneesmiddel uit plante, diere, minerale, skimmels en bakterieë geïsoleer en gesuiwer.
'n Geneesmiddel kan slegs funksioneer as dit in genoegsame hoeveelhede die plek waar dit chemies of fisies kan funksioneer, kan bereik. Die hoeveelheid van die geneesmiddel wat uiteindelik hierdie plek bereik, word deur 'n aantal faktore bepaal: die dosis, die wyse van toediening, die graad van opname in die liggaam, die metabolisme en die snelheid waarmee die geneesmiddel uiteindelik uit die liggaam uitgeskei word.
Dosis en toedieningswyse
Die intensiteit van die reaksie wanneer die dosis verhoog word, word in 'n dosiswerkingsgrafiek aangedui. Die dosis van geneesmiddels met 'n baie steil kromme moet streng beheer word. Alle mense reageer egter nie dieselfde op 'n spesifieke geneesmiddel nie. Daarbenewens kan 'n geneesmiddel die effek van 'n ander geneesmiddel versterk of teenwerk. Die wyse waarop die geneesmiddels toegedien word, sal die middel se werkingsnelheid bepaal.
Die vinnigste werking (binne enkele minute) geskied wanneer die geneesmiddel direk in 'n aar (binneaarse inspuiting) ingespuit word. As die geneesmiddel in die vorm van 'n spesiaal bereide depotmiddel in die spier ingespuit word (binnespierse inspuiting), kan die werking maande lank voortduur.
Verspreiding
In die bloed kan die geneesmiddels in 'n vrye oplossing of in verbinding met plasmaproteïene voorkom. Die uiteindelike verspreidingsnelheid na die weefsel word bepaal deur die weefselsirkulasie, asook die deurlaatbaarheid van die haarbloedvate. Die snelheid waarmee die geneesmiddel deur die wand van die haarbloedvate dring, word deur die molekuulgewig, die oplosbaarheid in vette en die aggregasietoestand van die geneesmiddel bepaal. 'n Lae molekuulgewig en 'n hoë vetoplosbaarheid kan die deurdringingsvermoë verhoog. Geneesmiddels wat in water oplosbaar is, dring moeilik deur die haarbloedvate van die brein. Geneesmiddels wat in vet oplosbaar is, kan maklik deur hierdie versperring, bekend as die bloed-breinversperring, dring.
Katharina-paleis
Die Katharina-paleis (Russies: Екатерининский дворец) was die Rococo-somerpaleis van die Russiese tsaars in Tsarskoje Selo, 25 km suidoos van Sint Petersburg.
Motlamogale
Motlamogale is 'n nedersetting in die Ehlanzeni-distriksmunisipaliteit in die Mpumalangaprovinsie van Suid-Afrika.
Motlamogale weerskante van die R40-pad tussen Casteel en Rooiboklaagte geleë.
Geneesmiddel
Verspreiding
Die geneesmiddel en sy antagonis (teenwerker) voer dus 'n stryd om aan die reseptorte koppel. Chemiese antagonisme kom voor wanneer die geneesmiddel en die antagonis sonder die hulp van 'n reseptor met mekaar koppel. Hulle vorm dan saam 'n onaktiewe verbinding wat geen uitwerking op die liggaam het nie.
Katharina-paleis
Die oorspronklike paleis is in 1717 deur keiserin Katharina I laat bou deur die argitek Johann-Friedrich Braunstein. In 1733 het keiserin Anna Michail Zemtsof en Andrei Kwasof aangestel om dit te vergroot. Katharina I se dogter, keiserin Elisabeth, het egter gedink haar ma se paleis is outyds en het Bartolomeo Rastrelli in 1752 gevra om dit te sloop en te vervang met ’n baie deftiger paleis in die Rococo-styl. Bouwerk het vier jaar geduur en die nuwe paleis is in 1756 in gebruik geneem.
Geneesmiddel
Metabolisme
Geneesmiddels kan in die liggaam chemies verander word. Hierdie sogenaamde biotransformasie gee dikwels daartoe aanleiding dat die geneesmiddel passief word. Die biotransformasie van geneesmiddels word hoofsaaklik deur ensiem werking in die lewerselle veroorsaak. Omdat heel party van hierdie ensieme nie in 'n baba se liggaam voorkom nie, is hulle baie gevoelig vir geneesmiddels. Ná voortdurende gebruik van 'n geneesmiddel, word meer ensieme dikwels gevorm, wat daartoe lei dat die geneesmiddel vinniger afgebreek word en dat 'n mens dus hoër dosisse moet toedien om dieselfde effek te verkry.
Katharina-paleis
Sedert 2003 word die gerekonstrueerde Barnsteenkamer in die paleis vertoon.
Geneesmiddel
Metabolisme
Die werking van 'n geneesmiddel word gewoonlik beëindig wanneer dit uit die bloed verwyder word. Die meeste geneesmiddels word dan ook deur die niere in die urine uitgeskei. Polêre geneesmiddels wat in water oplosbaar is, word direk, in hul oorspronklike vorm, uitgeskei. Apolêre geneesmiddels wat in vet oplosbaar is, moet egter eers deur biotransformasie in polêre stowwe omgesit word.
Sommige van hierdie omsettingsprodukte word deur die lewer saam met die gal uitgeskei en beland so in die maagdermkanaal, waarna dit soms weer deur die bloed opgeneem word. Sommige geneesmiddels kan ook deur die melkkliere uitgeskei word. Omdat moedersmelk 'n hoër suurheidsgraad as bloedplasma het, word 'n konsentrasie van hoofsaaklik alkaliese stowwe in die melk aangetref. As die moeder dus geneesmiddels gebruik, kan dit die baba wat aan die bors voed, nadelig beïnvloed.
Ongewenste newe-effekte
Die wangebruik van geneesmiddels kom algemeen voor. Sommige pasiënte verhoog die dosis sonder om 'n geneesheer daaroor te raadpleeg, en dit lei gewoonlik tot nadelige newe-effekte. Geneesmiddels kan ook te lank gebêre word, of dit word soms deur 'n leek by 'n ander persoon aanbeveel wanneer dit Iyk of hy dieselfde simptome het. Sommige geneesmiddels mag nie saam met alkohol ingeneem word nie, omdat dit die werking van die geneesmiddels gevaarlik kan versterk. 'n Persoon se vermoë om 'n motor te bestuur, kan ook deur die gebruik van geneesmiddels benadeel word deurdat dit duiseligheid, moegheid of motoriese afwykings kan veroorsaak. Dit kan ook gebeur dat 'n dokter middels voorskryf wat nie nodig is nie of dat 'n verkeerde kombinasie van genees middels voorgeskryf word. Die risiko dat so 'n verkeerde kombinasie voorgeskryf kan word, word vergroot wanneer 'n pasiënt verskillende dokters tegelykertyd raadpleeg.
President van Brasilië
Die President van Brasilië (Portugees: Presidente do Brasil), amptelik die President van die Federale Republiek van Brasilië (Portugees: Presidente da República Federativa do Brasil) of eenvoudig die President van die Republiek, is die staatshoof sowel as die regeringshoof van die Federale Republiek van Brasilië. Die president lei die uitvoerende tak van die federale regering en is die opperbevelvoerder van die Brasiliaanse Gewapende Magte. Die presidensiële stelsel is in 1889 ingestel na die proklamasie van die republiek in 'n militêre staatsgreep teen Keiser Pedro II. Sedertdien had Brasilië ses grondwette, drie diktatorskappe, en drie demokratiese periodes. Tydens die demokratiese periodes was stem verpligtend. Die Grondwet van Brasilië, tesame met verskeie grondwetwysigings, stel die vereistes, magte, en verantwoordelikhede van die president en sy of haar ampstermyn asook die metode van verkiesing vas.
Sumer
Sumer (Akkadies: Šumeru; Sumeries: ki-en-ĝir) was een van die antieke beskawings in Suid-Mesopotamië, die hedendaagse Suid-Irak, tydens die vroeë Bronstydperk. Hoewel die vroegste voorbeelde van skrif in die streek nie verder terug as omstreeks 2500 v.C. strek nie, meen moderne historici dat Sumer tussen omstreeks 5500 en 4000 v.C. al bewoon was deur nie-Semitiese volke wat Sumeries gepraat het.
Geskiedenis
Die Sumeriese beskawing het in die 4de millennium v.C. ontstaan. In die 3de millennium v.C. het ’n kulturele simbiose ontwikkel tussen die Sumeriërs (wat ’n taal gepraat het wat onverwant is aan enige tale wat vandag bekend is) en die Semitiese Akkadiessprekende volke. Die invloed van Sumeries op Akkadies (en omgekeerd) is te bespeur op alle gebiede, van leenwoorde tot sintaksis, morfologie en fonologie.
Dursley McLinden
Dursley McLinden (29 Mei 1965 – 7 Augustus 1995) was 'n Britse akteur. Hy was bekend vir sy rolle in die rolprente Anticasanova (1985) en Diamond's Edge (1988), en in die televisiereekse Doctor Who (1963) en The Diamond Brothers (1991).
Sumer
Geskiedenis
Sumer is omstreeks 2270 v.C. deur die Semitiessprekende konings van die Akkadiese Ryk verower, maar Sumeries het as ’n heilige taal voortbestaan. Inheemse Sumeriese heerskappy het weer tussen 2100 en 2000 v.C. opgevlam, maar Akkadies was steeds een van die spreektale.
Die stad Eridu, aan die kus van die Persiese Golf, was die wêreld se eerste stad; drie kulture het daar vermeng: Obeidse boere wat in moddersteenhutte gewoon het, nomadiese Semitiese skaap- en bokboere wat in swart tente gewoon het en vissers wat in riethutte in die vleie gewoon en die voorvaders van die Sumeriërs kon gewees het.
Sumer was ook die plek waar die eerste skrif ontwikkel het; van ’n soort protoskrif in die middel 4de millennium v.C. tot die Sumeriese wigskrif in die 3de millennium v.C.
Sumeriese kuns
Die rivierdal van die Eufraat en die Tigris was ongunstig vir die ontwikkeling van boukuns omdat daar in die onmiddellike omgewing geen natuurlike klip of hout beskikbaar was nie. Vir die bou van hutte, skaapkrale en stalle is bondels riete as steunwerk gebruik vir die rietmatte wat die dak- en muurbedekking uitgemaak het.
Die skaduwerking van hierdie steunbere het die eentonige muuroppervlak onderbreek. Veral die tempels is deur die eeue heen deur hierdie argitektoniese vlakverdeling gekenmerk, ’n eienskap wat hulle tot in die Hellenistiese tydperk van die nieheilige geboue onderskei het. Die binnemure is versier met terraccottastafies met ’n swart, rooi of wit gekleurde punt, wat in mosaïeke (die sogenaamde keëlmosaïek) met geometriese patrone (veral sigsag) saamgevoeg is. Die sogenaamde suiletempel van Uruk is byna heeltemal met keëlmosaïek versier.
Die tempels is altyd op ’n verhoogde vlak van die terrein gebou met ’n trap wat na die ingangspoort lei. In die Sumeriese wêreldbeskouing was berge die gebruiklike plek vir die manifestasie van hemelse magte. Deur die tempels op hoë plekke te bou, kon optimale voorwaardes vir kommunikasie met die gode dus geskep word.
Dit is nie moontlik om op grond van die vorm en die indeling van die tempel vas te stel watter god of godin daar vereer word nie. Met die toename in stedelike welvaart het die terreinsverhoging in die loop van die vierde en derde millennium v.C. ontwikkel tot ’n ziggoerat, ’n terreinsverhoging wat uit verskeie terrasse bestaan het. ’n Tempelplatform van geringe hoogte het egter dieselfde simboliese betekenis behou. In die Anu-distrik van Uruk (die hedendaagse Warka, wat in die Bybel Erek genoem word) is ’n baie ou ziggoerat waarop die Wit Tempel (omstreeks 3500 v.C.) gestaan het.
Die naam van die tempel is aan die witgepleisterde buitekant ontleen. Die terras onderkant die Wit Tempel het die oorblyfsels van ouer heiligdomme bevat wat, nadat hulle klaar diens gedoen het, met klippe opgevul is, waardeur ’n nuwe terras gevorm is. Dit was die normale handelswyse in Mesopotamië. In die Jemdet Nasr-tydperk is daar baie in Mesopotamië gebou, en onder meer die Ovaal Tempel van Chafadji (in die dal van Diala) is opgerig.
In die tempel is duisende votiewe beeldjies (geloftebeeldjies) met ’n afbeelding van die Oog in wit en swart albas aangetref. Die grootste gebou in die Ou Akkadiese tyd was die paleis van Naram-Sin (omstreeks 2250 v.C.) by Tell Brak wat aan die voorkant sowat 100 m breed was. Op al die stene in die paleis wat van opskrifte voorsien is, word Naram-Sin se naam gemeld. Die versterkte paleis moes waarskynlik ook dien as beskerming vir die handelsweg na Anatolië, waar die ryk erts uit Klein-Asië gekry het.
Metaalvoorwerpe uit Tell Brak stem ooreen met vondste uit Troje II, wat in die Ou Akkadiese tyd kontak met die stede van Mesopotamië moes gehad het. Ná omstreeks 2000 v.C. het die Sumeriërs geen betekenisvolle rol meer gespeel nie, hoewel hul taal voortbestaan het en hulle tot aan die einde van die Babilonies-Assiriese tyd voortgegaan het om tempels te bou.
Beeldhoukuns
Een van die oudste beeldhouwerke is ’n vrouekop van wit marmer (omstreeks 3500-3000 v.C.) wat by Uruk gevind is (lrakmuseum, Bagdad). Die oë en wenkbroue is waarskynlik met ’n swart verf van aardpik gekleur en die oogholtes met lasuursteen gevul. Die hoof was waarskynlik met ’n pruik van goud of koper bedek. In die Sumeriese beeldhoukuns is verskillende materiale gewoonlik tegelyk gebruik. Die ingesette dele is met ’n bitumenstof vasgeheg.
Nie die realistiese nie, maar die geometries abstraherende elemente van hierdie kop het in die latere beeldhoukuns voortgeleef. Dit is onder meer te sien aan die votiewe beeldjies van mans en vroue met groot, wye oë en gevoude hande, wat in groot getalle by die Abu-tempel by Amar (omstreeks 2700-2500 v.C.) ontdek is. Die oë en hare is met ’n bitumenhoudende verf swart gemaak, en sowel die mans as die vroue is geklee in lang rokke wat tot by die enkels reik.
Die soldate op die afbeelding klim teen ’n beboste helling uit. Bokant hulle staan Naram-Sin (vanweë sy geïsoleerde posisie word die toeskouer se aandag op hom gefokus) terwyl die verslane vyande hom om genade smeek. In die tydperk van verwarring aan die einde van die Ou Akkadiese tyd het verskillende stadstate weer selfstandig geword, onder meer Lagasj, waar Gudea die vors was. Sy gelaatstrekke is uit verskillende beeldhouwerke bekend. Een van die beelde - wat dikwels minder realisties is as dié uit die tyd van Sargon en Naram-Sin - toon Gudea terwyl hy die grondplan van ’n tempel bekyk (omstreeks 1250 v.C., Louvre, Parys).
Kunsnywerheid
Uit die Obeid-tydperk (tot omstreeks 3500 v.C.) is erdewerk met geometriese ornamentiek gevind. Die tegniek is voortgesit in die Uruk-tydperk (omstreeks 3500-2900 v.C.), waarin veral klokvormige potte vervaardig is, ’n tipe wat in veral die Jemdet Nasr-periode (omstreeks 3100-2700 v.C.) in die hele gebied voorgekom het. Gestileerde mens- en dierefigure is ook ontdek.
’n Albastervaas van ’n meter hoog wat by Uruk ontdek is, is versier met reliëfs waarin die bring van offerande aan die godin Inanna (of Isjtar) uitgebeeld word. Die Sumeriërs was bekend met ’n spesiale mosaïektegniek waarin gekleurde stukkies kalksteen, lasuursteen en skulpe met bitumen op ’n houtdraer vasgeheg is.
Die enigste volledig bewaarde mosaïekwerk volgens hierdie tegniek is die sogenaamde mosaïekstandaard van Ur (omstreeks 2700-2500 v.C., Britse Museum, Londen), wat op twee reghoekige panele die temas oorlog en vrede uitbeeld. Hierdie mosaïekstandaard was waarskynlik ’n deel van ’n musiekinstrument se klankkas. Uit dié tyd dateer ook die Ram in ’n Ruigte, ’n offerstandaard uit Ur, gemaak van goud, silwer, lasuursteen en skulpe wat op ’n houtkern aangebring is.
Sierade, veral krale en goue hooftooisels, is in groot getalle ontdek, onder meer by Ur. ’n Besondere plek word ingeneem deur die silinderseëls wat sedert die Uruk-tydperk aangetref word. ’n Voorstelling – deurgaans in spieëlbeeld – verskyn op die ronde kant van die silinder (gewoonlik in ’n harde klipsoort gegraveer) en kom duidelik te voorskyn wanneer dit op sagte klei afgerol word. Die afbeeldings op die seël, waarby dikwels ’n inskripsie in wigskrif gevoeg is, vertoon ’n enorme afwisseling in styl en onderwerp. Silinderseëls het tot in die Persiese tyd (5de eeu v.C.) in gebruik gebly, toe dit deur stempelseëls vervang is.
Letterkunde
thumb|200px|’n Deel van die Heldedig van Gilgamesj in [[Akkadies uit die Biblioteek van Assurbanipal. Britse Museum.]] Die Heldedig van Gilgamesj (omstreeks 2000 v.C.) behandel in 11 kleitablette die avontuurlike lewe van die held Gilgamesj, die legendariese koning van Uruk. In die loop van die verhaal vind hy ’n metgesel in die kragmens Enkidu, met wie se hulp hy die monster Chuwawa verslaan. Die daaropvolgende dood van sy vriend bring ’n keerpunt in die lewe van Gilgamesj, wat na onsterflikheid streef.
Hy raadpleeg die wyse Uta-Napishtim, by wie hy van die lewensplant hoor. Gilgamesj besluit om die lewensplant in die hande te kry, maar onsterflikheid is hom nie beskore nie: Nadat hy die plant met groot moeite bekom het, word dit deur ’n listige slang van hom afgeneem en sterf hy voor die mure van sy geliefde Uruk.
Musiek
Die woord vir "musiek" is nin-gufu, wat ook "vreugde" beteken. Musiek het ’n belangrike plek in die daaglikse lewe ingeneem. Daar was arbeids-, herders- en liefdesliedjies, liedere wat by feestelikhede aan die hof gesing is, oorwinningsliedere en natuurlik die godsdienstige musiek, waaroor byna alles bekend is.
Godsdienstige gesange het aanvanklik uit een loflied bestaan wat deur een of ’n paar instrumente begelei is. Dit het uiteindelik tot ’n ware liturgie ontwikkel, wat bestaan het uit ’n aantal bepaalde gesange wat dikwels deur hele ensembles begelei is. Uit die bronne kan afgelei word dat beurtsang dikwels voorgekom het.
By die tempels was daar permanente musikante in diens, byvoorbeeld ’n voorsanger. Elke instrument het sy eie rituele betekenis gehad. Die trom, en in die besonder die koperketeltrom, is as ’n spreekbuis van die godheid beskou. In so ’n keteltrom was dikwels ’n godebeeldjie. In die oorgelewerde teksbronne kom daar tekens voor wat as ’n vroeë vorm van notasie beskou word. Daar bestaan nie eensgesindheid oor hierdie moontlikheid en die uiteindelike vertolking daarvan nie, en daarom is daar eintlik niks oor die werklike musiek bekend nie.
Te min inligting is ook bekend oor die stemming of toonhoogte van die instrumente - waaruit byvoorbeeld die samestelling van die toonreekse vasgestel sou kon word. Instrumente wat deur diere bespeel word, vorm ’n tema wat dikwels in die beeldende kuns voorkom. Op die musiekinstrumente self is daar ook dikwels afbeeldings van diere, veral bulle. Die bes ontwikkelde groep was snaarinstrumente: die harp, lier en luitagtige pandora. Die blaasinstrumente was meestal fluite van hout en riet, maar trompette was ook bekend.
Ander musiekinstrumente was tromme, keteltromme, tamboeryne, klokkies en simbale. Identifikasie word bemoeilik deurdat die name van die instrumente baie uiteenlopend was. Die Bybelse beskrywing van instrumente het waarskynlik betrekking op dié wat Mesopotamië veel later vanuit die Grieks-Siriese kultuur binnegekom het.
Ontwikkeling van koningskap
Die inheemse letterkundige tradisie kan in die vroegste geskiedenis in twee tydperke onderskei word: die tydperk voor die Vloed (die sogenaamde sondvloed van die Bybel) en die tydperk daarna. In die periode voor die Vloed sou nege konings in Mesopotamië regeer het.
Elke koning is bygestaan deur ’n wyse raadsman. Tydens die bewind van die negende koning het die Vloed plaasgevind waartydens die koning deur die gode gered is (vergelyk die geskiedenis van Noag en die Ark). Ná die Vloed het die koningskap "neergedaal" op die stad Kisj en daarmee is ’n moderne indeling, die Vroegdinastiese Tydperk (omstreeks 2900-2300 v.C.), ingelui.
In die tyd van die Vroeë Dinastiek I was die konings van Kisj die opperheersers, altans volgens die Sumeriese Koningslys. Dit is seker dat die koningskap ’n noue verband met die godsdiens gehad het. Oor die Vroeë Dinastiek II (2700-2500 v.C.) is die bronne duideliker. Uit hierdie tyd is outentieke inskripsies van die konings van Ur, Lagasj en Kisj gevind.
Volgens opgrawings moes daar tydens hierdie sogenaamde Heroïese Tydperk van Mesopotamië al heelparty stede in Benede-Mesopotamië bestaan het. Hierdie stede was almal polities selfstandig, met elk ’n eie koning. Saam het hulle egter ’n kulturele eenheid gevorm (Sumer, wat ruweg die hele Benede-Mesopotamië ingesluit het), met ’n eie taal en godsdiens. Die religieuse sentrum tot aan die einde van die ou Babiloniese tydperk in omstreeks 600 v.C. was die stad Nippur. By die Sumeriërs het godsdiens ’n sentrale rol gespeel.
'n Stad is beskou as die eiendom van die godheid wat sy welvaart waarborg, en selfs die koning het hom aan die goddelike orde onderwerp. Oor die Vroeë Dinastiek III (2500-2300 v.C.) is die meeste bekend, aangesien baie inskripsies uit dié tydperk bewaar gebly het. Dit sluit nie alleen koningsannale in nie, maar ook juridiese en administratiewe werke met inligting oor grondbesit, die beheer van tempels en die daaglikse lewe. Die meeste bronne is opgegrawe in Lagasj, wat in daardie tyd ’n welvarende stad was en ’n bolwerk gevorm het teen die Sumeriërs se oostelike bure, die Elamiete.
Een van die konings, Urukagina van Lagasj, staan in die geskiedenis bekend as die eerste wetgewer: Hy het ’n edik uitgevaardig ingevolge waarvan vroeëre verhoudings herstel is. Aan die einde van die Vroegdinastieke Tydperk het Lugalzagessi in Uruk aan die bewind gekom en skynbaar ’n groot deel van Mesopotamië regstreeks of onregstreeks beheer.
Sabra Williams
Sabra Williams is 'n Engelse aktrise en skryfster. Sy is bekend vir haar rolle in die rolprente Absolute Beginners (1986), Mission: Impossible III (2006), en Welcome to Me (2014), en in die televisiereeks Three Rivers (2009).
Euganese Heuwels
Die Euganese Heuwels (Italiaans: Colli Euganei [ˈkɔlli euˈɡaːnei]) is 'n Noord-Italiaanse heuwelreeks van vulkaniese oorsprong met hoogtes van tussen 300 en 600 m wat enkele kilometer suidwes van Padua skielik uit die uitgestrekte Paduaans-Venetiese Vlakte verrys. Die reeks, wat hoofsaaklik uit laccoliete bestaan wat tussen 40 en 35 miljoen jaar gelede gedurende twee periodes van vulkaniese aktiwiteit gevorm is, strek oor 'n afstand van sowat 15 km, met 'n wydte van 12 km. Die hoogste punt is Monte Venda op 601 m bo seevlak (inheemses verwys na die 81 heuwels gewoonlik as monti of berge). Die heuwelketting se naam is ontleen aan die Euganeërs, 'n halfmitiese volk wat die gebied na bewering voor die aankoms van die Veneters bewoon het.
Die heuwellandskap is in 1989 tot die eerste natuurpark in die administratiewe streek Veneto benoem (Parco regionale dei Colli Euganei met 'n oppervlakte van 18 694 hektaar). Die reeks staan onder meer bekend vir sy geotermiese aktiwiteite met gewilde warmbaddens soos Abano Terme, Montegrotto Terme en Galzignano Terme, en 'n verskeidenheid wit en rooi wyne van oorsprong (DOC) wat hier verbou word, net soos die wit Moscato.
Landskapstonele in die gebied word oorheers deur eeue oue kastaiing- en eikebosse, Mediterreense macchia (fynbos) en wingerd- en vrugteterrasse. In hierdie rustige heuwellandskap sowat sestig kilometer van Venesië af het - danksy 'n uitgestrekte en wyd vertakte kanaalstelsel wat die Euganese Heuwels met Venesië verbind het - gesofistikeerde villa's (soos die Villa dei Vescovi in Luvigliano di Torreglia en Villa Barbarigo in Galzignano) as berg- en somerverblyf vir welvarende Venesiane ontstaan, maar ook kloosters soos Praglia en Rua. Die streek se geskiedenis strek verder terug. Die heuwels word beskou as die bakermat van die Paleo-Venetiese beskawing. Die gebied se Middeleeuse argitektoniese erfenis sluit dorpies soos Arquà Petrarca (die laaste woon- en rusplek van die digtervors Francesco Petrarca) en Monselice met sy versterkings in.
Aster Berkhof
Lodewijk Paulina van den Bergh (18 Junie 1920 – 29 September 2020), ook bekend onder die skuilname Aster Berkhof en Piet Visser, was 'n Vlaamse skrywer.
NG gemeente Florida-Suid
regs|duimnael|170px|Ds. F.P.P. Myburgh, die [[NG gemeente Florida|moedergemeente se leraar van 1955 tot 1956, het met Florida-Suid se afstigting in laasgenoemde jaar hierheen oorgekom.]]
Aster Berkhof
Loopbaan
Van den Bergh het sy professionele loopbaan as wetenskaplike assistent aan die Katolieke Universiteit van Leuven begin, en daarna as onderwyser aan die Koninklike Athenaea in Antwerpen, Brussel en Koekelberg gewerk. Hy is uiteindelik aangestel as professor aan die Sint Ignatius Fakulteit in Antwerpen.
Puiflijk
Puiflijk is ’n nedersetting in die munisipaliteit Druten in die provinsie Gelderland in Nederland.
NG gemeente Florida-Suid
duimnael|links|320px|Die NG kerk Florida-Suid. Op die hoeksteen staan dit is gelê op [[28 Augustus 1971 deur "die gemeente".]]
Aster Berkhof
Bibliografie
Berkhof het 101 boeke geskryf. Hieronder volg 'n keur uit sy werk.
NG gemeente Florida-Suid
Die NG gemeente Florida-Suid is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Die gemeente is gestig in 1956. Die kerkgebou is geleë by Agtstelaan 6, Florida, Gauteng. In 2014 was die leraar ds. D.H. Botha. Daar was einde 2013 31 doop- en 225 belydende lidmate. Einde 2014 het dit afgeneem tot 26 en 187.
Ryan McLaren
Ryan McLaren (* 9 Februarie 1983 in Kimberley, Kaapprovinsie) is 'n Suid-Afrikaanse krieketspeler wat toetse, EDI en Twintig20-wedstryde vir die Proteas speel.
Lona Andre
Lona Andre (2 Maart 1915 – 18 September 1992) was 'n Amerikaanse aktrise. Sy was bekend vir haar rolle in die rolprente College Humor (1933), Border Brigands (1935), Death in the Air (1936), en Custer's Last Stand (1936).
Witaasvoël
Die Witaasvoël (Gypohierax angolensis) is 'n groot roofvoël wat aan die familie Accipitridae behoort. Dit is die enigste lid van die genus Gypohierax (Rüppell, 1836).
Die Raphiapalm opelug-monument in Mtunzini, KwaZulu-Natal is 'n tuiste van die bedreigde aasvoël.
Witkopaasvoël
Die witkopaasvoël is 'n aasvoël wat endemies (inheems) aan Afrika is. Dit word deur die IUBN geklassifiseer as 'n kwesbare spesie.
Identifikasie
Die witkopaasvoël het 'n pienk bek en wit kroon. Die veerlose kante van sy kop is bleek. Dit het 'n donkerbruin bolyf en swart stert. Die vere op sy onderlyf en bene is wit. Die vlerkspan van die witkopaasvoël is gemiddeld 2 m.
Habitat
Die voël oornag snags in lang bome naby water.
Verspreiding
Witkopaasvoëls is eksklusief inheems aan Afrika.
Rektum
Die rektum  (van die Latyn rectum intestinum, "reguit ingewande") is die finale, reguit gedeelte van die dikderm in sekere soogdiere wat eindig in die anus. Die menslike rektum is sowat 12 cm lank.
Orinoco C
Orinoco C is 'n nedersetting in die Ehlanzeni-distriksmunisipaliteit in die noordooste van Mpumalanga.
Trovato
Die huis bekend as Trovato by Coachweg 44 (Herschel Walk) in Wynberg, Kaapstad is tot monument verklaar. Hierdie besonder groot dubbelverdiepinghuis is gebou in 'n oorheersende laat-Victoriaanse styl en ontwerp deur sir Herbert Baker en vennote vir die Transvaalse miljoenêr Carl Jeppe, die Zuid-Afrikaansche Republiek se konsul-generaal in Kaapstad. Destyds was daar nog baie plaasgrond om die huis. Tans word die gebou as kantore gebruik.
Gatsjina-paleis
Die Groot Gatsjina-paleis (Russies: Большой Гатчинский дворец) is in 1766–1781 in Gatsjina naby Sint Petersburg gebou deur die argitek Antonio Rinaldi vir graaf Grigori Grigorjewitsj Orlof, ’n minnaar van keiserin Katharina die Grote. Die paleis is op ’n heuwel bo die Serebrjannoje-meer geleë. Dit is ’n mengsel van ’n Middeleeuse kasteel en ’n landelike woning.
Keiserin Katharina het so van die paleis gehou dat sy dit ná Orlof se dood by sy erfgename gekoop en aan haar seun, groothertog Paul geskenk het.
R50 (Suid-Afrika)
Die R50 is ’n provinsiale roete in Suid-Afrika wat Pretoria met Standerton verbind via Delmas.
Vlieënde lemurs
Vlieënde lemurs of kolugo's (Dermoptera) is 'n soogdierorde wat tot die superorde Euarchontoglires behoort.
Hulle is naverwant aan die Primate.
C. Volans kom net op die suidelike Filippyne voor, G. variegatus het 'n groter voorkomsgebied wat Indo-China, Malakka, Borneo, Sumatra, Java en party kleiner eilande omvat. Dit is egter moontlik dat dit nie een spesie is, maar dalk verdeel moet word in party afsonderlike spesies.
Kolugo's is heeltemal arboreaal: hulle leef in die bome en op die grond is hulle baie hulpeloos. Hulle het 'n vlies wat die toppe van hul vingers en tone met hulle stert verbind en waarmee hul van die een na die ander boomstam kan sweef. Die sweeftog kan 100 m bereik sonder om baie hoogte te verloor. Hulle is nagdiere wat veral blare, knoppe, blomme en vrugte vreet. Hulle kry net een kleintjie wat taamlik onderontwikkeld is en met mama meereis. Die Filippynse arend Pithecophaga jefferyi jag op hulle en 90% van wat hy vreet is kolugo's.
BNN
BNN (Bart's Neverending Network) is 'n klein publieke uitsaaier in Nederland, opgerig op 15 Augustus 1997 met die jeug as teikenmark. BNN het as 'n televisieprogram by die kommersiële televisie-uitsaaier Veronica begin en is deur Bart de Graaff aangebied. Die benaming "BNN", destyds 'n afkorting van "Bart News Network", was 'n satire op die Amerikaanse nuusuitsender CNN (Cable News Network).
14 Augustus
14 Augustus is die 226ste dag van die jaar in die Gregoriaanse kalender (227ste in skrikkeljare). Daar volg nog 139 dae in die res van die jaar.